wickkiey/tamil-wikipedia-markdown huggingface dataset:
# கங்கா கௌரி (1997 திரைப்படம்)



***கங்கா கௌரி*** (*Ganga Gowri*) என்பது 1997 ஆம் ஆண்டு வெளியான தமிழ் காதல் நகைச்சுவைத் திரைப்படமாகும். மாதேஸ்வரன் இயக்கிய இந்தப் படத்தில் அருண் விஜய் (அருண் குமார் என்று குறிப்பிடப்பட்டுள்ளார்), சங்கீதா, மந்த்ரா ஆகியோர் முதன்மை வேடங்களில் நடிக்க, வடிவேலு, திண்டுக்கல் ஐ. லியோனி, சிவா ஆகியோர் துணை வேடங்களில் நடித்துள்ளனர். இது 1997 செப்டம்பர் 11 அன்று வெளியானது.  

## கதைக்களம்
சிவாவும் அவன சகோதரர் விச்சுவும் கவலையற்ற இளைஞர்கள். அவர்களின் தந்தை பாண்டியன் ஒரு கஞ்சப்பேர்வழி. முதல் பார்வையிலேயே கங்கா மீது காதல் கொள்கிறான் சிவா. விச்சுவின் உதவியுடன் அவளை மயக்க முயற்சிக்கிறான். இறுதியில், கங்காவும் அவனை காதலிக்கிறாள். கௌரி தனது கிராமத்திலிருந்து வந்து பாண்டியனின் வீட்டில் வேலைக்காரியாக வேலை செய்யத் தொடங்குகிறாள். சில மாதங்களுக்கு முன்பு, பாம்பால் கடிபட்ட சிவாவை முத்து காப்பாற்றுகிறான். ஜாதகப் படி முத்து கௌரியை எடுத்த எடுப்பில் மணக்க முடியாத நிலை உள்ளது. அதற்கு பராகாரமாக கௌரி வேறு ஒருவரை மணந்து, ஒரு வாரத்திற்குப் பிறகு முத்துவை மணக்கவேண்டு என்று இருக்கிறது. தன் உயிரைக் காப்பாற்றியதற்காக முத்துவுக்கு நன்றிக் கடனாக சிவா, அவளை மணந்து கிராமத்தை விட்டு வெளியேறினான். ஆனால் அதன் பிறகு, கௌரி முத்துவை மணக்க விரும்பவில்லை. முத்து அவளின் நிலையைப் புரிந்துகொண்டு அவளை மீண்டும் சிவனுடன் சேருமாறு அறிவுறுத்துகிறான். இறுதியாக, பாண்டியன் சிவா மற்றும் கங்காவின் திருமணத்தை ஏற்றுக்கொள்கிறார். பின்னர் என்ன நடக்கிறது என்பதே கதையாகும்.  

## நடிப்பு

## தயாரிப்பு
கங்கா கௌரி அருண் குமார் அவர்களின் முந்தைய தோல்விப் படமான *கத்திருந்த காதலுக்கு* அடுத்து வெளியான படமாகும். அப்படத்தைத் தயாரித்த தயாரிப்பு நிறுவனமான கங்கா கௌரி புரொடக்சனுக்கு அருண் குமார் நடித்துக் கொடுத்த இரண்டாவது படம் இதுவாகும். ஆபாவாணன், மனோபாலா ஆகியோருடன் உதவி இயக்குநராகப் பணியாற்றிய மாதேஸ்வரன் இயக்குநராக அறிமகமானப்படம் இது.  

## இசை
சிற்பி இசையமைத்த இப்படத்தில் இடம்பெற்ற பால்களுக்கான வரிகளை பழநிபாரதி எழுதினார்.  
| "புல் புல் தாரா" | மனோ | 4:53 |  |
| --- | --- | --- | --- |
| "காதல் சொல்ல வந்தேன்" | பி. உன்னிகிருஷ்ணன், சுஜாதா மோகன் | 4:51 |  |
| "காதலரே காதலரே" | எஸ். பி. பாலசுப்பிரமணியம் | 4:55 |  |
| "மார்கழி நீராட" | மனோ, சிற்பி | 5:14 |  |
| "பூந்தென்றலே விலையாடு" | மனோ, சுஜாதா மோகன் | 5:00 |  |
| "பூவுக்குள் புதையல்" | மனோ | 4:26 |  |
| "காதலாரே காதலரே" (திரைப்பட பதிப்பு) | சிற்பி | 4:55 | } |

## வரவேற்பு
பெரும்பாலான காட்சிகள் குறைந்தபட்ச கதாபாத்திரங்களுடன் கலகலப்பாகவும் நகைச்சுவையாகவும் நகருகிறது, ஆனால் பழைய கால தாலி சென்டிமென்ட் இறுதிக்காட்சியையும், உரையாடல்களையும் கொண்டதாக *கல்கியின்* ஜி சலித்துக் கொண்டார்.
# சவிதா சிறீ பாசுகர்



**சவிதா சிறீ பாசுகர்** (*Savitha Shri Baskar*) இந்தியாவைச் சேர்ந்த ஒரு சதுரங்க வீராங்கனையாவார். 2007ஆம் ஆண்டு சனவரி மாதம் 25 ஆம் தேதியன்று இவர் பிறந்தார். 2023ஆம் ஆண்டு பெண்கள் கிராண்ட்மாசுட்டர் பட்டம் பெற்றார்.  

2022ஆம் ஆண்டு நடைபெற்ற உலக விரைவு சதுரங்க வெற்றியாளர் பெண்கள் போட்டியில் சவிதா சிறீ பாசுகர் வெண்கலப் பதக்கம் வென்றார். 2021 ஆம் ஆண்டு பிடே அமைப்பின் இணையவழி சதுரங்க ஒலிம்பியாடு போட்டியில் வெண்கலப் பதக்கம் வென்ற இந்திய அணியிலும், 2022 ஆசிய விளையாட்டுப் போட்டிகளில் பெண்கள் அணி போட்டியில் வெள்ளிப் பதக்கம் வென்ற இந்திய அணியிலும் இவர் இடம் பெற்றிருந்தார்.  

செர்பியாவில் நடந்த பெல்கிரேடு வசந்த விழா சதுரங்கப் போட்டியில் பங்கேற்று சவிதா சிறீ பெண் பன்னாட்டு மாசுட்டர் பட்டத்தை வென்றார். சவிதா 2020 ஆம் ஆண்டு தனது 12 வயதில் 2100 என்ற அதிகமான மதிப்பீட்டைப் பெற்று பெண் பிடே மாசுட்டர் ஆனார். 2020ஆம் ஆண்டு சனவரி மாத நிலவரப்படி, சவிதா 2261 பிடே மதிப்பீட்டைப் பெற்றிருந்தார். இதனால் இந்திய சதுரங்கத்தில் 2250 புள்ளிகளைத் தாண்டிய இளைய பெண் வீராங்கனைகளில் ஒருவர் என்ற பெருமை கிடைத்தது.
# ஏமேண்டிசு கெயினனென்சிசு



***ஏமேண்டிசு கெயினனென்சிசு*** (*Amantis hainanensis*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. கெயினனென்சிசு*, இந்தியாவில் மட்டுமே காணப்படுகிறது.  
இது குறுகிய, இழையுருவ உணர்கொம்புகளையும், பெரிய சாம்பல் நிற கண்களையும் கொண்ட ஒரு சிறிய கும்பிடுபூச்சி ஆகும். இது கருப்பு புள்ளிகளுடன் வெளிர் சாம்பல் நிறத்தில் உள்ளது. முன்கால்களில் குறுகிய முட்கள் வரிசைகள் உள்ளன.
# கோவை ஆர் எச் - 5


## காலம்
நடுத்தர கால அளவில் அறுவடைக்கு தயாராகும் இந்த நெல் வகை, **120 - 125** நாட்களில் முதிர்வடைவதாக கூறப்படுகிறது. மேலும் இது சம்பா மற்றும் தாளடி போன்ற பருவங்களில் பயிரிடப்படும் இந்த நெல்வகை, ஒரே சாகுபடி கால அளவைக் கொண்ட இரு வரிசை கலப்பினமாகும்.  

## மகசூல்
மென்மையான ஒட்டும் நிலைத்தன்மையின் பண்புகளைக் கொண்டுள்ள **கோ ஆர் எச் - 5**, ஒரு எக்டேருக்கு சராசரியாக **6,467** கிலோ உற்பத்தித் திறன் கொண்டதாக பதிவு செய்யப்பட்டுள்ளது. மேலும் இது, **US 312** நெல் இரக்கத்தை விட 10% அதிகமாகவும், ஆடுதுறை - 39 நெல் வகைகளை விட 18% அதிகமாகவும் மகசூல் தருவதாக அறியப்படுகிறது.  

## சாகுபடி

## வெளியீடு
தமிழ்நாட்டின் கோவையில் அமைந்துள்ள TNAU, 2024 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.
# மூலக் குறியீடு (கணினியியல்)

**மூலக் குறியீடு ( Source Code )** என்பது மென்பொருளை உருவாக்கப் பயன்படும் நிரலாக்க மொழியில் எழுதப்பட்ட வழிமுறைகளின் தொகுப்பே ஆகும். கணினிகள் புரிந்துகொள்ளக்கூடிய மொழியில் ஒரு நிரல் எவ்வாறு செயல்பட வேண்டும் என்பதை இது விவரிக்கிறது. இந்த மூலக் குறியீடு மனிதர்களால் எளிதாகப் படிக்கப்பட்டு புரிந்துகொள்ளக்கூடிய வடிவத்தில் இருக்கும். ஒரு நிரலின் அனைத்து அம்சங்களையும் இது உள்ளடக்கியது. எடுத்துக்காட்டாக ஒரு வலைத்தளம் அல்லது செயலியின் மூலக் குறியீடு அது எவ்வாறு தோற்றமளிக்கும், தரவை எவ்வாறு கையாளும் பயனர்களுடன் எவ்வாறு தொடர்பு கொள்ளும் போன்றவற்றை வரையறுக்கும்.  

மூலக் குறியீடு என்பது பெரும்பாலும் சாதாரண உரைக்கோப்பு (Text file) வடிவில் இருக்கும். இதில் நிரலாக்க மொழியின் கட்டளைகள், செயல்பாடுகள் மற்றும் பிற கூறுகள் வரிசையாக எழுதப்பட்டிருக்கும். ஒவ்வொரு நிரலாக்க மொழிக்கும் அதன் சொந்த தொடரியல் (Syntax) மற்றும் விதிகள் உள்ளன. உதாரணமாக, பைதான், ஜாவா, சி++ போன்ற மொழிகள் வெவ்வேறு தொடரியல் விதிகளைக் கொண்டுள்ளன. மூலக் குறியீட்டில் கருத்துகளும் (Comments) இருக்கும். இவை நிரலின் செயல்பாட்டை விளக்கும் குறிப்புகள். இவை நிரலின் செயல்பாட்டில் எந்தப் பங்கையும் வகிக்காது. ஆனால், மற்ற நிரலாக்கர்கள் அல்லது எதிர்காலத் தேவைகளுக்காக குறியீட்டைப் புரிந்துகொள்ள உதவுகின்றன.  

மூலக் குறியீடு பொதுவாக மனிதர்கள் படித்து திருத்தக்கூடியது. ஒரு மென்பொருளை மேம்படுத்த அல்லது அதில் உள்ள பிழைகளை சரிசெய்ய இது அனுமதிக்கிறது. மூலக் குறியீடு இல்லாமல் ஒரு மென்பொருளின் உட்புற செயல்பாடுகளை புரிந்துகொள்வது அல்லது அதை மாற்றுவது கடினம். மென்பொருள் உருவாக்குநர்கள் தங்கள் திட்டங்களை உருவாக்கவும் பராமரிக்கவும் மூலக் குறியீட்டைப் பயன்படுத்துகின்றனர். இது ஒரு மென்பொருளின் அடிப்படையாகும்.  

மூலக் குறியீடு நேரடியாக கணினியால் புரிந்துகொள்ளப்படுவதில்லை. கணினிகள் இயந்திரக் குறியீடு (Machine code) எனப்படும் பைனரி வடிவத்திலேயே கட்டளைகளைப் புரிந்துகொள்கின்றன. எனவே, மூலக் குறியீட்டை இயந்திரக் குறியீடாக மாற்ற வேண்டியது அவசியம். இந்த மாற்றத்திற்கு இரண்டு முக்கிய முறைகள் உள்ளன:  

;தொகுப்பி (Compiler)  
ஒரு தொகுப்பி மூலக் குறியீடு முழுவதையும் ஒரே நேரத்தில் இயந்திரக் குறியீடாக மாற்றும். இந்த செயல்முறை தொகுத்தல் (Compilation) என்று அழைக்கப்படுகிறது. தொகுக்கப்பட்ட நிரல் பின்னர் நேரடியாக கணினியால் இயக்கப்படும். இது பொதுவாக வேகமாக செயல்படும். சி++, ஜாவா போன்ற மொழிகள் தொகுப்பிகளைப் பயன்படுத்துகின்றன.  

;மொழிமாற்றி (Interpreter)  
ஒரு மொழிமாற்றி மூலக் குறியீட்டின் ஒவ்வொரு வரியையும் படித்து, அதை உடனடியாகச் செயல்படுத்தும். இது மொழிபெயர்ப்பு (Interpretation) என்று அழைக்கப்படுகிறது. பைதான், ஜாவாஸ்கிரிப்ட் போன்ற மொழிகள் மொழிமாற்றிகளைப் பயன்படுத்துகின்றன. இது பொதுவாக தொகுக்கப்பட்ட நிரல்களை விட மெதுவாக இருக்கும். ஆனால், நிரலை உருவாக்கவும் சோதிக்கவும் எளிதாக்குகிறது.  

;தனிப்பயனாக்கம்  
மூலக் குறியீடு திறந்த நிலையில் இருந்தால், பயனர்கள் தங்கள் தேவைகளுக்கு ஏற்ப மென்பொருளை மாற்றியமைக்க முடியும்.
# பாராகூடா நெட்வொர்க்ஸ்

**பாராகூடா நெட்வொர்க்ஸ் ( Barracuda Networks )** என்பது ஒரு முன்னணி தகவல் தொழில்நுட்ப பாதுகாப்பு நிறுவனம். இது மின்னஞ்சல் பாதுகாப்பு, தரவு பாதுகாப்பு, மற்றும் பிணைய பாதுகாப்பு போன்ற பல்வேறு இணைய பாதுகாப்பு தீர்வுகளை வழங்குகிறது. நிறுவனங்கள் இணைய தாக்குதல்களில் இருந்து தங்களைப் பாதுகாத்துக் கொள்ளவும், முக்கியமான தகவல்களைப் பாதுகாக்கவும் இந்தத் தீர்வுகள் உதவுகின்றன.  

பாராகூடா நெட்வொர்க்ஸ் 2003 ஆம் ஆண்டு நிறுவப்பட்டது. இது வன்பொருள் சாதனங்கள், மென்பொருள் சேவைகள் மூலம் தங்கள் தீர்வுகளை வழங்குகிறது. மின்னஞ்சல் பாதுகாப்பு என்பது இவர்களின் முக்கிய தயாரிப்புகளில் ஒன்றாகும். தேவையற்ற மின்னஞ்சல்கள், நச்சுநிரல்கள், மின்-தூண்டிலிடல் தாக்குதல்கள்(Phishing) போன்றவற்றைத் தடுப்பதன் மூலம் மின்னஞ்சல் தகவல்தொடர்புகளைப் பாதுகாக்கிறார்கள். தரவு பாதுகாப்பு தீர்வுகளில் கோப்புகள் மற்றும் முக்கியமான தரவுகளை காப்புப் பிரதி எடுப்பது மற்றும் மீட்டெடுப்பது ஆகியவை அடங்கும். இதனால் தரவு இழப்பு ஏற்பட்டால் அதை மீண்டும் பெற முடியும்.  

பிணைய பாதுகாப்பிற்காக தீச்சுவர் மற்றும் வலை பாதுகாப்பு நுழைவாயில்களை வழங்குகிறார்கள். இது அங்கீகரிக்கப்படாத அணுகலில் இருந்து பிணையத்தைப் பாதுகாக்கவும் தீங்கிழைக்கும் வலைத்தளங்களைத் தடுக்கவும் உதவுகிறது. பயன்பாட்டு பாதுகாப்பு என்பது இணைய வலை பயன்பாடுகளை ஊடுருவல் மற்றும் பிற தாக்குதல்களில் இருந்து பாதுகாப்பதாகும். இவை அனைத்தும் ஒருங்கிணைந்த பாதுகாப்பை வழங்குகின்றன.
# 3 பி. ஹெச். கே.



**3 பி. ஹெச். கே.** (*3BHK*) 2025-இல் வெளிவந்த இந்தியத் தமிழ்த் திரைப்படமாகும். நாடகம் தொடர்பான இப்படத்தை ஸ்ரீ கணேஷ் எழுதி இயக்கினார். அரவிந்த் சச்சிதானந்தம் எழுதிய 3பி. ஹெச். கே. வீடு என்ற சிறுகதையை அடிப்படையாகக் கொண்ட, இத்திரைப்படத்தை சாந்தி டாக்கீஸ் சார்பாக அருண் விஸ்வா தயாரித்தார். சித்தார்த், சரத்குமார், தேவயானி, மீத்தா ரகுநாத், சைத்ரா ஜே ஆச்சார், யோகி பாபு ஆகியோர் முக்கிய வேடங்களில் நடித்திருந்தனர்.  

## கதைச்சுருக்கம்
வாசுதேவன், அவருடைய மனைவி சாந்தி, மகன் பிரபு, மகள் ஆர்த்தி என நால்வரும் ஒரு நடுத்தரக் குடும்பத்தில் வாழ்ந்து வருகின்றனர். இவர்களின் ஒரே இலட்சியம் பணத்தை மிச்சப்படுத்துவது, சொந்த வீட்டை வாங்குவது. இவர்களின் கனவைக் காகிதத்தில் எழுதி வருகின்றனர். இவர்கள் சேமிக்கும் பணம், ஒரு குறிப்பிட்ட காலத்தில் பல்வேறு வழியில் செலவாகிறது. ஆனால் இறுதியாக இவர்கள் சொந்தமாக வீடு வாங்கினார்களா? இல்லையா? என்பது கதைக்கருவாகும்.  

## நடிகர், நடிகையர்
- சித்தார்த் - பிரபு, வாசுதேவனின் மகன்
- சரத்குமார் - வாசுதேவன்
- தேவயானி - சாந்தி, வாசுதேவனின் மனைவி
- மீத்தா இரகுநாத் - ஆர்த்தி, வாசுதேவனின் மகள், பிரபுவின் தங்கை
- சைத்ரா ஜே. ஆச்சார் - ஐஸ்வர்யா "ஐசு", பிரபு மீது காதல் கொள்பவர்
- யோகி பாபு - பாபு, வீட்டுத் தரகர்
- சுப்பு பஞ்சு அருணாச்சலம் - முரளி
- விவேக் பிரசன்னா - பிரபுவின் மேலாளர்
- தலைவாசல் விஜய் - மதுவின் தந்தை
- திலீபன் கிருஷ்ணமூர்த்தி
- கார்த்திக் சிவகுமார் - அவராகவே (குரல் கொடுப்பவராக மட்டும்)

## பாடல்கள்
# தே. இராதாகிருஷ்ணன்



**தே. இராதாகிருஷ்ணன்** (*D. Radhakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் டி. ஆண்டிப்பட்டி கிராமத்தினைச் சேர்ந்தவர். திண்டுக்கல் எம். எசு. பி. சோலை மேனிலைப் பள்ளியில் பள்ளிக் கல்வியினையும், சிதம்பரம் அண்ணாமலைப் பல்கலைக்கழகத்தில் முதுகலை கல்வியினையும் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சோழவந்தான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பாசமுள்ள பாண்டியரே


***பாசமுள்ள பாண்டியரே*** (*Pasamulla Pandiyare*) என்பது 1997 ஆம் ஆண்டு வெளியான தமிழ், அதிரடி நாடகத் திரைப்படமாகும். கல்யாணி முருகன் தயாரித்த இப்படத்தை டி. பி. கஜேந்திரன் இயக்கினார். இப்படத்தில் ராஜ்கிரண், மீனா, ரோஜா ஆகியோர் முன்னணி வேடங்களில் நடித்தனர். எம். என். நம்பியார், நிழல்கள் ரவி, அலெக்ஸ், சங்கிலி முருகன், வடிவேலு, செந்தில் ஆகியோர் துணை வேடங்களில் நடித்தனர். இது 1997 சூன் 6 அன்று வெளியானது.  

## கதைக்களம்
பாண்டியர் நேசமணியின் குடும்பத்தினரால் தத்தெடுக்கப்பட்ட ஒரு நல்ல மனிதர். குடும்பம் பாண்டியர் வசம் வீட்டையும், ஈஸ்வரமூர்த்தி வசம் பிற சொத்துக்களையும் விட்டுவிட்டு, மலேசியாவுக்கு குடிபெயர்கிறது. திறமையான குறிசொல்லியான வெள்ளையம்மா பாண்டியரை விரும்பிகிறாள். நேசமணியின் மகள் தனலட்சுமி தன் கணவர் நாகராஜா மற்றும் மகள் ரேவதியுடன் இந்தியா திரும்புகிறார். ரேவதி பாண்டியர் மீது காதல் கொள்கிறாள். வெள்ளையம்மா தனலட்சுமியின் கைரேகையைப் பார்த்து அவளது சொல்லப்படாத ரகசியக் கதையைக் கண்டுபிடிக்கிறாள். பின்னர், நாகராஜாவும் ஈஸ்வரமூர்த்தியும் சேர்ந்து வெள்ளையம்மாவைக் கொல்கின்றனர். வெள்ளையம்மா கொலைப் பழிக்காக அப்பாவி பாண்டியர் கைது செய்யப்படுகிறார். பாண்டியர் தன் மீதான கொலைக் குற்றச்சாட்டிலிருந்து எப்படி மீள்கிறார் என்பதே மீதிக் கதையாகும்.  

## நடிகர்கள்

## தயாரிப்பு
*என் ராசாவின் மனசிலே* படத்திற்குப் பிறகு மீனாவுடன் ராஜ்கிரண் இரண்டாவது முறையாக இந்தப் படத்தில் ஜோடி சேர்ந்தார்.  

## பாடல்கள்
இப்படத்திற்கு தேவா இசையமைத்தார்.  
| "டிஸ்கவரி சேனல்" | அனுராதா ஸ்ரீராம் | பழநிபாரதி | 05:12 |  |
| --- | --- | --- | --- | --- |
| "கையா இது" | அனுராதா ஸ்ரீராம், தேவா | வைரமுத்து | 04:49 (04:49) |  |
| "ஓ லவ்லி" | சுஜாதா, மனோ | பழனி பாரதி | 05:18 |  |
| "பாசமுள்ள பாண்டியரே" | பி. உன்னிகிருஷ்ணன் | வைரமுத்து | 05:08 |  |
| "ருக்கு ருக்கு" | அனுராதா ஸ்ரீராம், பாரதி | 05:01 |  |  |
| "வீரன்தான்" | சுவர்ணலதா | வாலி | 04:40 | } |

## வரவேற்பு
இடைவேளை வரை கதையே நகராம் இருப்பது சிரமமாக உள்ளது என்று *கல்கியின்* ஜி கூறுகிறினார். அதன் பின்னர் நகரும் கதைக்களமும் சிரமப்படுத்துகிறது என்றார். ஆனால் அவர் பாத்திமா பாபுவின் நடிப்பைப் பாராட்டினார். ஆனால் பாத்திமாவின் ஒப்பனையை விமர்சித்தார். தேவாவின் இசையில் பெரிதாக ஏதுவும் இல்லை என்று கூறினார். கஜேந்திரன் படத்தில் குறைந்தது நான்கு சிறப்பு அம்சங்களையாவது தந்திருக்கலாம் என்று கூறி அவர் விமர்சனத்தை முடித்தார். அடுத்தடுத்து வெளியான ராஜ்கிரணின் படங்கள் பார்வையாளர்களிடையே எதிர்பார்ப்பை ஏற்படுத்தியதால் கஜேந்திரன் படம் வணிக ரீதியாக தோல்வியடைந்தது. மேலும், தனக்காக ஒரு சாதாரண கதையைத் தேர்ந்தெடுத்து அவர் தவறு செய்தார்.
# செ. இராமச்சந்திரன்



**செ. இராமச்சந்திரன்** (*C. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் விரகனூர் கிராமத்தினைச் சேர்ந்தவர். மதுரை தெப்பகுளம் பகுதியில் உள்ள மாதிரி மேனிலைப் பள்ளியில் கல்வி பயின்றுள்ளார். மதுரை தியாகராயர் கல்லூரியில் இளங்கலைப் பட்டம் பெற்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இருதயோநைட்ரோனியம் அறுபுளோரோ ஆர்சனேட்டு



**இருதயோநைட்ரோனியம் அறுபுளோரோ ஆர்சனேட்டு** (*Dithionitronium hexafluoroarsenate*) என்பது AsF<sub>6</sub>N<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைதயோநைட்ரோனியம் எக்சாபுளோரோ ஆர்சனேட்டு என்ற பெயராலும் இச்சேர்மம் அறியப்படுகிறது. S=N=S<sup>+</sup> அயனியின் அறுபுளோரோ ஆர்சனேட்டு (AsF<sup>−</sup><sub>6</sub>) உப்பாகும். நைட்ரோனியத்தின் (NO<sup>+</sup><sub>2</sub>) கந்தக ஒப்புமை என்பதால் இந்த நேர்மின் அயனி வேதியியலர் ஆர்வத்தை ஈர்க்கிறது. அறுபுளோரோ ஆர்சனேட்டு ஒரு பலவீனமான ஒருங்கிணைப்பு அயனியாகும். எக்சு-கதிர் படிகவியல் ஆய்வின் படி, S=N=S<sup>+</sup> நேரியலாக 146 பைக்கோமீட்டர்கள் S-N பிணைப்பு தூரத்துடன் உள்ளது.  

## தயாரிப்பு
வெள்ளி அறுபுளோரோ ஆர்சனேட்டைப் பயன்படுத்தி தயோசில் குளோரைடிலிருந்து இருதயோநைட்ரோனியம் அறுபுளோரோ ஆர்சனேட்டு தயாரிக்கப்படுகிறது. இந்த வினை சமன்பாட்டின் படி, ஆண்டிமனி பெண்டாகுளோரைடு முன்னிலையில் தயோசில் குளோரைடை கந்தகத்துடன் சேர்த்து வினைபடுத்துவதன் மூலம் அறுகுளோரோ ஆண்டிமோனேட்டு உப்பை தயாரிக்கலாம்.  

: SNCl + S + SbCl<sub>5</sub> -> [NS<sub>2</sub>]SbCl<sub>6</sub>  

இருதயோநைட்ரோனியம் நேர்மின் அயனி நைட்ரைல்களுடன் வினைபுரிந்து இருதயாயீரசோலியம் உப்புகளைத் தருகிறது:  
:[NS<sub>2</sub>]<sup>+</sup> + RCN -> [RCN<sub>2</sub>S<sub>2</sub>]<sup>+</sup>.  

ஆல்க்கைன்களுடன் சேர்ப்பதால் டைதயாசோலியம் உப்புகள் கிடைக்கின்றன:  

:[NS<sub>2</sub>]<sup>+</sup> + R<sub>2</sub>C<sub>2</sub> -> [(RC)<sub>2</sub>NS<sub>2</sub>]<sup>+</sup>
# அமிசா ராவத்து



**அமிசா ராவத்து** (*Amisha Rawat*) இந்தியாவின் உத்தராகண்டம் மாநிலத்தைச் சேர்ந்த ஒரு பாரா தடகள வீரராவார். 2003ஆம் ஆண்டு மே மாதம் 20ஆம் தேதியன்று இவர் பிறந்தார். எப்46 வகை குண்டு எறிதல் விளையாட்டில் பங்கேற்று விளையாடுகிறார். பிரான்சு நாட்டின் பாரிசு நகரத்தில் நடைபெற்ற 2024 கோடைகால இணை ஒலிம்பிக் போட்டியில் இந்தியாவை பிரதிநிதித்துவப்படுத்த தகுதி பெற்றார்.  

## வாழ்க்கைக் குறிப்பு
அமிசா ராவத்து உத்தராகண்டம் மாநிலம் ருத்ரபிரயாக்கைச் சேர்ந்தவர். இவருக்கு முழங்கைக்குக் கீழே கை இல்லை. உடற்கல்வி ஆசிரியர் அனில் கண்ட்வால், இவருக்கு பாரா தடகள விளையாட்டை அறிமுகப்படுத்தினார். உத்தராகண்டம் மாநில பாரா வெற்றியாளர் போட்டியில் அமிசா பங்கேற்றார். புது தில்லியில் உள்ள சவகர்லால் நேரு பல்கலைக்கழகத்தில் பட்டப்படிப்பு படித்து வருகிறார்.  

## தொழில்
உத்தராகண்டம் மாநில பாரா தடகள வெற்றியாளர் போட்டியில் தனது முதல் போட்டியில் இரண்டு தங்கப் பதக்கங்களை வென்றார். அங்கு இவர் 100 மீ மற்றும் 200 மீ ஓட்டத்தில் பங்கேற்றார்.
# தேவரகொண்டா விட்டல் ராவ்

**தேவரகொண்டா விட்டல் ராவ்** (*Devarakonda Vittal Rao*) இந்தியாவைச் சேர்ந்த ஓர் அரசியல்வாதியாவார். 1947ஆம் ஆண்டு நவம்பர் மாதம் 14ஆம் தேதியன்று இவர் பிறந்தார். இந்தியாவின் 14ஆவது மக்களவையில் உறுப்பினராக இருந்தார். ஆந்திரப் பிரதேசத்தின் மகபூப்நகர் தொகுதியைப் பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக இருந்தார்.  

## ஆரம்பகால வாழ்க்கை
தந்தை சாயப்பா, ஆந்திரப் பிரதேசத்தின் மகபூப்நகர் மாவட்டத்தில் உள்ள லகச்சர்லா என்ற தொலைதூர கிராமத்தில் மூலிகை மருத்துவராக இருந்தார். தாயார் திமம்மா ஒரு இல்லத்தரசி. தேவரகொண்டா விட்டல் ராவ் தனது முதுநிலை பட்டப் படிப்பை முடித்தார். மாணவர் தலைவராகவும் பணியாற்றினார்.  

## தொழில்
ஆந்திரப் பிரதேச காங்கிரசு குழுவின் இணைச் செயலாளர் பதவியிலிருந்து பொருளாளர் பதவி வரையும், இந்திய நாடாளுமன்றத்தின் கீழ் சபையான மக்களவை உறுப்பினராகவும் அரசியல் பதவி உயர்வு பெற்றார்.  

## இறப்பு
28 மே 2016ஆம் ஆண்டு மே மாதம் 28 ஆம் தேதியன்று தேவரகொண்டா விட்டல் ராவ் இறந்தார். குடும்பத்தினர் இது ஒரு சாதாரண மரணம் என்று அறிவித்தனர்.
# சூர்யாகறா சட்டமன்றத் தொகுதி



**சூர்யாகறா சட்டமன்றத் தொகுதி** *(Suryagarha Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. சூர்யாகறா, முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | பிரேம் ரஞ்சன் படேல் | பாரதிய ஜனதா கட்சி</br> |  |
| 2015 | பிரகலாத் யாதவ் | இராச்டிரிய ஜனதா தளம் | } |
## தேர்தல் முடிவுகள்
### 2020
# மிர்மிகோமேண்டிசு



**மிர்மிகோமேண்டிசு** (*Myrmecomantis*) என்பது *நானோமேண்டிடே* குடும்பத்தைச் சேர்ந்த கும்பிடுபூச்சி பேரினமாகும். இது ஒற்றை வகை சிற்றினத்தினை உடைய பேரினமாகும். இது ***மிர்மிகோமேண்டிசு அட்ரா*** என்ற ஒற்றை சிற்றினத்தால் குறிக்கப்படுகிறது. இது பொதுவாக **எறும்பு கும்பிடுபூச்சி** என்று அழைக்கப்படுகிறது. முதிர்ச்சியடைந்த பூச்சியும் பாதுகாப்பிற்காக எறும்பு போன்று ஒப்புமைபோலியினை நம்பியிருக்கும் ஒரு இனமாகும்.
# கைரோமேண்டிசு



**கைரோமேண்டிசு** (*Gyromantis*) என்பது *நானோமேண்டிடே* குடும்பத்தைச் சேர்ந்த கும்பிடுபூச்சி பேரினமாகும். இப்பேரினத்தின் கீழ் இரண்டு சிற்றினங்கள் வகைப்படுத்தப்பட்டுள்ளன. இவை மரப்பட்டை கும்பிடுபூச்சி என்று அழைக்கப்படுகின்றன.  

- *கைரோமேண்டிசு ரொளசி* (முள் பட்டை கும்பிடுபூச்சி)
- *கைரோமேண்டிசு ஓசிடெண்டாலிசு* (கிழக்கத்திய பட்டை கும்பிடுபூச்சி)
# வத்தேரா

**வத்தேரா** (*Vaddera, Vadde, Waddera, Vadar*) எனப்படுவோர் ஆந்திர பிரதேசம், தமிழ்நாடு, மகாராஷ்டிரா மற்றும் இந்தியாவில் உள்ள வேறு சில மாநிலங்களில் வாழுகின்ற ஓர் இனக்குழுவினர் ஆவர்.  

பாரம்பரியமாக வத்தேரா மக்கள் கல் வெட்டும் தொழிலில் ஈடுபட்டு வந்தாலும், பலர் விவசாயக் கூலி வேலைகளுக்கு மாற வேண்டியிருந்தது. பொதுவாக உயர் சாதியினரால் நிதியளிக்கப்பட்டு நடத்தப்படும் இயந்திரமயமாக்கலின் விளைவுகள், இந்த மாற்றத்திற்குக் காரணமாக அமைந்தன, மேலும் இந்தப் பிரச்சினைகளை அரசாங்கம் அங்கீகரித்ததன் காரணமாக, அவர்கள் இதர பிற்படுத்தப்பட்ட வகுப்பினராகக் குறிப்பிடப்பட்டுள்ளனர்.
# என். செளந்தர பாண்டியன் (சமயநல்லூர்)



**என். செளந்தர பாண்டியன்** (*N. Soundarapandian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சமயநல்லூர் பகுதியினைச் சேர்ந்தவர். மதுரை அமெரிக்கன் கல்லூரி பள்ளியில் பள்ளிக் கல்வியினையும், மதுரை கல்லூரி, சென்னை சட்டக் கல்லூரியிலும் முறையே இளங்கலை, இளங்கலைச் சட்டக் கல்வியினைப் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சமயநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எசு. ஏ. தங்கராஜன்



**எசு. ஏ. தங்கராஜன்** (*S. A. Thangarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் திண்டுக்கல் நகரைச் சேர்ந்தவர். சென்னை பெரம்பூரில் பள்ளிக் கல்வியினை முடித்துள்ளார். இந்தியப் பொதுவுடமைக் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ப. முத்துசாமி



**ப. முத்துசாமி** (*P. Muthusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் விருதாளைப்பட்டி கிராமத்தினைச் சேர்ந்தவர். வேடசந்தூர் அரசு உயர்நிலைப் பள்ளியில் பள்ளிக் கல்வியினையும், சிதம்பரம் அண்ணாமலைப் பல்கலைக்கழகத்திலும், மதுரை தியாகராயர் கல்லூரியிலும், சென்னை சட்டக் கல்லூரியிலும் கல்லூரிக் கல்வியினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1971, 1989ஆம் ஆண்களில் தமிழ்நாடு சட்டமன்றத்திற்கு நடைபெற்ற தேர்தலில் வேடசந்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மொஞ்சனூர் பி. இராமசாமி


**மொஞ்சனூர் பி. இராமசாமி** (*Monjanoor Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் மொஞ்சனூரைச் சேர்ந்தவர். இளங்கலைப் பட்டம் பெற்றுள்ள இராமசாமி, திராவிட முன்னேற்றக் கழகத்தினைச் சார்ந்தவர். இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரவக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இலக்கிசராய் சட்டமன்றத் தொகுதி



**இலக்கிசராய் சட்டமன்றத் தொகுதி** *(Lakhisarai Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது லக்கிசராய் மாவட்டத்தில் அமைந்துள்ளது. இலக்கிசராய், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | கபில்தியோ சிங் | ஜனதா கட்சி |  |
| 1980 | அசுவனி குமார் சர்மா | இந்திய தேசிய காங்கிரசு (இ) |  |
| 1985 | கிருசுண சந்திர பிரசாத் சிங் | ஜனதா கட்சி</br> |  |
| 1990 | rowspan=2 | ஜனதா தளம் |  |
| 1995 | யதுவன்சு சிங் |  |  |
| 2005 பிப் | விஜய் | பாரதிய ஜனதா கட்சி</br> |  |
| 2005 அக் | புலேனா | இராச்டிரிய ஜனதா தளம் |  |
| 2000 | கிருசுண சந்திர பிரசாத் சிங் | rowspan=4 | பாரதிய ஜனதா கட்சி</br> |
| 2010 | விஜய் குமார் சின்கா |  |  |
| 2015 |  |  |  |
| 2020 |  |  |  |

## தேர்தல் முடிவுகள்
### 2020
# கோ. வே. இராமசாமி


**கோ. வே. இராமசாமி** (*K. V. Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கரூர் மாவட்டம் கோடாந்தூர் கிராமத்தினைச் சேர்ந்தவர். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சேக்புரா சட்டமன்றத் தொகுதி


**சேக்புரா சட்டமன்றத் தொகுதி** *(Sheikhpura Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஷேக்புரா மாவட்டத்தில் அமைந்துள்ளது. சேக்புரா, ஜமுய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | லோக்நாத் ஆசாத் | இந்தியப் பொதுவுடைமைக் கட்சி</br> |  |
| 1977 | ரஜோ சிங் | இந்திய தேசிய காங்கிரசு</br> |  |
| 1980 | இந்திய தேசிய காங்கிரசு (இ) |  |  |
| 1985 | சுயேச்சை |  |  |
| 1990 | rowspan=5 | இந்திய தேசிய காங்கிரசு</br> |  |
| 1995 |  |  |  |
| 2000 | சஞ்சய் குமார் சிங் |  |  |
| 2005 பிப் | சுனிலா |  |  |
| 2005 அக் |  |  |  |
| 2010 | இரந்தீர் குமார் சோனி | rowspan=2 | ஐக்கிய ஜனதா தளம் |
| 2015 |  |  |  |
| 2020 | விஜய் குமார் | இராச்டிரிய ஜனதா தளம் |  |

## தேர்தல் முடிவுகள்
### 2020
# கப்பச்சம்பா


## காலம்
நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது. பூக்கும் பருவத்தில் நெற்கதிர்களின் நெல் நுனியில் ஊசிப் போன்ற வெள்ளை நிற முட்கள் காணப்படுவதாகவும், நெல்மணிகள் முதிர்வடையும் நிலையில் அது உதிர்ந்து விடுவதாகவும் கருதப்படுகிறது.  

## மகசூல்
சராசரியாக **121.6** சதமமீட்டர் உயரமும், அதிகபட்சமாக **131.1** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **21.2 - 22.0** சதமமீட்டராகவும், நெற்கதிரில் உள்ள நெல்மணிகளின் எண்ணிக்கை **147 - 170** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **23.878** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,500** கிலோவாகவும் (20 மூடைகள்), வைக்கோலின் மகசூல் **1,500** (20 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.  

### நெல்மணியின் இயல்பு
கப்பச்சம்பாவின் நெல்மணிகளின் இயல்பானது, பூக்கும் பருவத்தில் பச்சை நிறமாகவும், பால்பிடிக்கும் நேரத்தில் பச்சை நிறத்தில் கருமை நிற வார்ப்புகளுடனும், முதிர்ச்சிப் பருவத்தில் மஞ்சள் நிறமாகவும் காணப்படும்.
# ஜாப்ராபாத் மாவட்டம்



**ஜாப்ராபாத் மாவட்டம்** (*Jafarabad District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தேரா அல்லா யார் நகரம் ஆகும். தேரா அல்லா யார் நகரம், மாகாணாத் தலைநகரான குவெட்டாவிற்கு 355 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 234 கிலோமீட்டர் தொலைவிலும் உள்ளது. 1987ஆம் ஆண்டில் நசீராபாத் மாவட்டப் பகுதிகளைக் கொண்டு ஜாப்ராபாத் மாவட்டம் நிறுவப்பட்டது.  
## மாவட்ட எல்லைகள்
ஜாப்ராபாத் மாவட்டத்திற்கு வடக்கே , கிழக்கே சிந்து மாகாணம், தெற்கே உஸ்தா முகமது மாவட்டம் மற்றும் மேற்கே நசீராபாத் மாவட்டம் எல்லைகளாக உள்ளது.  

## மாவட்ட நிர்வாகம்
ஜாப்ராபாத் மாவட்டம் இரண்டு வருவாய் வட்டங்களைக் கொண்டுள்ளது.  
| ஜாப்ராபாத் வட்டம் | ... | ... | ... | ... | ... |  |
| --- | --- | --- | --- | --- | --- | --- |
| ஜாத்பத் வட்டம் | 690 | 302,498 | 438.40 | 36.70% | ... | } |

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 81,562 குடியிருப்புகள் கொண்ட ஜாப்ராபாத் மாவட்டத்தின் மக்கள் தொகை 5,94,558 ஆகும். பாலின விகிதம் 100 பெண்களுக்கு 102.79 ஆண்கள் வீதம் உள்ளனர். சராசரி எழுத்தறிவு 35.53% ஆகும். இதன் மக்கள் தொகையில் 10 வயதிற்குட்பட்ட குழந்தைகள் 224,911 (37.83%) ஆகும். நகர்புறங்களில் 1,63,393 (27.48%) மக்கள் வாழ்கின்றனர்.  
## சமயங்கள்
இம்மாவட்டத்தில் 98.03% மக்கள் இசுலாம் சமயத்தையும், 1.84% மக்கள் இந்து சமயத்தையும் மற்றும் பிற சமயங்களை 0.43% பேர் பின்பற்றுகின்றனர்.  
### மொழிகள்
இம்மாவட்டத்தில் பலூச்சி மொழி, சிந்தி மொழி, பிராகுயி மொழி, சராய்கி மொழிகள் பேசப்படுகிறது.
# பர்பிகா சட்டமன்றத் தொகுதி


**பர்பிகா சட்டமன்றத் தொகுதி** *(Barbigha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ஷேக்புரா மாவட்டத்தில் அமைந்துள்ளது. பர்பிகா, நவாதா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ரஜோ சிங் | சுயேச்சை |  |
| 1977 | நைன் தாரா தாசு | ஜனதா கட்சி</br> |  |
| 1980 | மகாபீர் சவுத்ரி | இந்திய தேசிய காங்கிரசு (இ) |  |
| 1985 | rowspan=5 | இந்திய தேசிய காங்கிரசு</br> |  |
| 1990 |  |  |  |
| 1995 |  |  |  |
| 2000 | அசோக் சவுத்ரி |  |  |
| 2005 பிப் |  |  |  |
| 2005 அக் | கனாஜியா | rowspan=2 | ஐக்கிய ஜனதா தளம் |
| 2010 | கஜானந்த் சாகி |  |  |
| 2015 | சுதர்சன் குமார் | இந்திய தேசிய காங்கிரசு</br> |  |
| 2020 | ஐக்கிய ஜனதா தளம் |  |  |
## தேர்தல் முடிவுகள்
### 2020
# டம்போ, புரூக்ளின்



**டம்போ** (**DUMBO**, ஆங்கிலத்தில் மன்ஹாட்டன் புரூக்லின் பாலத்தின் கீழடி என்பதன் சுருக்கம் - *Down Under the Manhattan Brooklyn Overpass*) நியூயார்க் நகரத்தின் புரூக்ளின் மாவட்டத்தில் உள்ள ஓர் புறநகர்ப் பகுதியாகும். இது இரு பகுதிகளாக உள்ளது; ஒரு பகுதி மன்ஹாட்டன் பாலத்திற்கும் புரூக்ளின் பாலத்திற்கும் இடைபட்ட பரப்பாகும். இந்தப் பாலங்கள் கிழக்கு ஆற்றின் குறுக்கே புரூக்ளினையும் மன்ஹாட்டனையும் இணைக்கின்றன. மற்ற பகுதி மன்ஹாட்டன் பாலத்தின் கிழக்குப் புறத்தில் வினேகர் ஹில் வரையிலானப் பரப்பாகும். இதன் எல்லைகளாக வடக்கில் பூரூக்ளின் பாலப் பூங்காவும் மேற்கில் புரூக்ளின் பாலமும் தெற்கில் புரூக்ளின் ஹைட்சும் கிழக்கில் வினேகர் ஹில்லும் உள்ளன.  

இப்பகுதி வரலாற்றில் பல பெயர்களில் அழைக்கப்பட்டு வந்துள்ளது; கையர்வில், இராபைலீ, ஒலிம்பியா, & வாலென்டாசுவில். இது முதன்மையாக குறுங்கப்பல்கள் நிறுத்துமிடமாக இருந்தது தொடர்பாக இங்கு 19வது- மற்றும் துவக்க 20வது-நூற்றாண்டு கால தொழில் மற்றும் சரக்கக கட்டிடங்களைக் காணலாம். சாலைகள் பெல்ஜிய செங்கற்களைக் கொண்ட பாவு சாலைகளாக இருந்தன. இருபதாம் நூற்றாண்டின் பிற்பகுதியில் இப்பகுதியின் பெரும்பாலானக் கட்டிடங்களை டேவிட் வாலென்டாசு என்னும் நிலவணிகர் வாங்கி உயர்தர குடியிருப்பு மற்றும் வணிக கட்டிடங்களாக மாற்றி அமைத்தார். தொடர்ந்து இப்பகுதி காட்சியகங்களுக்கு புகழ்பெற்றது. தற்போது இப்பகுதி தொழிற்நுட்ப மையமாகவும் தொடக்கநிலை வணிக மையமாகவும் விளங்குகின்றது.
# இரா. மூக்கன்


**இரா. மூக்கன்** (*R. Mookkan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கண்ணப்பாடி கிராமத்தினைச் சேர்ந்தவர். செங்காட்டுப்பள்ளி அரசு உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உப்பிலியாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நசீராபாத் மாவட்டம்

## மாவட்ட எல்லைகள்

நசீராபாத் மாவட்டத்திற்கு வடக்கே தேரா புக்தி மாவட்டம், வடகிழக்கே சோபத்பூர் மாவட்டம், கிழக்கே ஜாப்ராபாத் மாவட்டம், தென்கிழக்கே உஸ்தா முகமது மாவட்டம் மற்றும் மேற்கே சிபி மாவட்டம் எல்லைகளாக உள்ளது.  
## மாவட்ட நிர்வாகம்
நசீராபாத் மாவட்டம் 6 வருவாய் வட்டங்களாகவும், 31 இம்மாவட்டம் ஒன்றியக் குழுக்களாகப் பிரிக்கப்பட்டுள்ளது.அவைகள் வருமாறு:  

| பாபா கோட் வட்டம் | 967 | 53,661 | 55.49 | 15.41% | ... |  |
| --- | --- | --- | --- | --- | --- | --- |
| தேரா முராத் ஜமாலி வட்டம் | 281 | 265,822 | 945.99 | 34.93% | ... |  |
| லந்தி வட்டம் | 266 | 8,638 | 32.47 | 17.60% | ... |  |
| சத்தர் வட்டம் | 961 | 32,276 | 33.59 | 17.21% | ... |  |
| மீர் ஹசன் வட்டம் | 229 | 53,400 | 233.19 | 22.99% | ... |  |
| தாம்பூ வட்டம் | 683 | 149,518 | 218.91 | 28.80% | ... | } |
### மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 87,516 குடியிருப்புகள் கொண்ட நசீராபாத் மாவட்டத்தின் மக்கள் தொகை 5,63,315 ஆகும். பாலின விகிதம் 100 பெண்களுக்கு 104.54 ஆண்கள் வீதம் உள்ளது. இதன் சராசரி எழுத்தறிவு 28.96% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 216,847 (38.49%) ஆக உள்ளனர்.நகர்புறங்களில் 106,952 (18.99%) மக்கள் வாழ்கின்றனர்.  
### சமயங்கள்
இம்மாவட்டத்தில் இசுலாம் 99.26%, இந்து சமயம் 0.66% மற்றும் பிற சமயங்களை 0.08% மக்கள் பின்பற்றுகின்றனர்.  
### மொழிகள்
இம்மாவட்டத்தில் பலூச்சி மொழியை 43.21%, பிராகுயி மொழியை 22.27%,.சிந்தி மொழியை 21.16% சராய்கி மொழியை 12.15% மக்கள் பேசுகின்றனர்.
# இரா. பிச்சைமுத்து



**இரா. பிச்சைமுத்து** (*R. Pitchamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் எசணை கிராமத்தினைச் சேர்ந்தவர். எசணை அரசு உயர்நிலைப் பள்ளியில் கல்வி பயின்றுள்ளார். இந்திய பொதுவுடமைக் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. அண்ணாதுரை



**க. அண்ணாதுரை** (*K. Annadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் வரகூர் கிராமத்தினைச் சேர்ந்தவர். பெரம்பலூர் அரசு மேனிலைப் பள்ளியில் பள்ளிக் கல்வியினைப் பயின்றுள்ளார். பின்னர் திருச்சிராப்பள்ளி பெரியார் அரசுக் கலைக் கல்லூரியிலும், தஞ்சாவூர் அரசு மருத்துவக் கல்லூரியில் மருத்துவர் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எத்தில்பாரபென்



**எத்தில்பாரபென்** (*Ethylparaben*) என்பது C<sub>9</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எத்தில் பாரா-ஐதராக்சி பென்சோயேட்டு என்ற பெயராலும் அறியப்படுகிறது. HO-C<sub>6</sub>H<sub>4</sub>-CO-O-CH<sub>2</sub>CH<sub>3</sub> என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எத்தில் எசுத்தராக இது வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எத்தில்பாரபென் உறுப்பினராகவும் உள்ளது.  

எத்தில்பாரபென் ஒரு பூஞ்சை எதிர்ப்புப் பாதுகாப்புப் பொருளாகப் பயன்படுத்தப்படுகிறது. உணவு சேர் பொருளாக ஐ214 என்ற எண்ணால் அடையாளப்படுத்தப்படுகிறது.  

எத்தில்பாரபெனின் சோடியம் உப்பான சோடியம் எத்தில் பாரா-ஐதராக்சிபென்சோயேட்டும் இதே பயன்பாடுகளைக் கொண்டுள்ளது. உணவு சேர் பொருளாக ஐ215 என்ற எண்ணால் அடையாளப்படுத்தப்படுகிறது.
# ஏ. செங்குட்டவன்


**ஏ. செங்குட்டவன்** (*A. Senguttuvan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் பூம்புகாரைச் சேர்ந்தவர். மயிலாடுதுறை கூறைநாடு நகராட்சி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாடுதுறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எப்டைல்பாரபென்



**எப்டைல்பாரபென்** (*Heptylparaben*) என்பது C<sub>14</sub>H<sub>20</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டைல் 4 ஐதராக்சி பென்சோயேட்டு என்ற பெயராலும் அறியப்படுகிறது. C<sub>7</sub>H<sub>15</sub>(C<sub>6</sub>H<sub>4</sub>OHCOO) என்ற அமைப்பு வாய்ப்பாட்டாலும் இச்சேர்மத்தை அடையாளப்படுத்தலாம். பாரா-ஐதராக்சி பென்சாயிக் அமிலத்தினுடைய எப்டைல் எசுத்தராக இச்சேர்மம் வகைப்படுத்தப்படுகிறது. பாராபென்கள் எனப்படும் சேர்மங்களின் வகுப்பில் எப்டைல்பாரபென் உறுப்பினராகவும் உள்ளது.  

மைக்ரோபுல்பைபர் உள்ளிட்ட சில நுண்ணுயிரிகளின் மூலமாக எப்டைல்பாரபென் உற்பத்தி செய்யப்படுவதாகக் கண்டறியப்பட்டுள்ளது  

உணவுச் சேர் பொருளாக ஐ209 என்ற எண்ணால் அடையாளப்படுத்தப்படுகிறது. பாதுகாப்புப் பொருளாகப் பயன்படுத்தப்படுகிறது.
# ஐசோபுரோப்பைல்பாரபென்



**ஐசோபுரோப்பைல்பாரபென்** (*Isopropylparaben*) என்பது C<sub>10</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐசோபுரோப்பைல் 4- ஐதராக்சிபென்சோயேட்டு என்ற பெயராலும் அறியப்படுகிறது. பாராபென்கள் எனப்படும் சேர்மங்களின் வகுப்பில் ஐசோபுரோப்பைல்பாரபென் உறுப்பினராகவும் உள்ளது.  

## தயாரிப்பு
ஐசோபுரோப்பைல்பாரபென், குறைந்த வெப்பநிலையில் ஐசோபுரோப்பனால், தயோனைல் குளோரைடு மற்றும் பாரா-ஐதராக்சிபென்சாயிக் அமிலம் ஆகியவற்றை படிப்படியாகச் சேர்த்து தொடர்ந்து வினை கலவையை சூடாக்குவதன் மூலம் உருவாகிறது.
# உஸ்தா முகமது மாவட்டம்



**உஸ்தா முகமது** (*Usta Muhammad District*), பாகிஸ்தான் நாட்டின் பலூசிஸ்தான்மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் உஸ்தா முகமது நகரம் ஆகும். உஸ்தாத் முகமது நகரம், மாகாணத் தலைநகரான குவெட்டாவிற்கு தென்கிழக்கே 245 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 782 கிலோமீட்டர் தொலைவிலும் உள்ளது. ஜாப்ராபாத் மாவட்டத்தின் இரண்டு வருவாய் வட்டங்களைக் கொண்டு இம்மாவட்டம் செப்டம்பர் 2022ஆம் ஆண்டில் நிறுவப்பட்டது.  
## மாவட்ட எல்லைகள்

உஸ்தா முகமது மாவட்டத்திற்கு வடக்கில் ஜாப்ராபாத் மாவட்டம், கிழக்கில் சிந்து மாகாணம், தெற்கிலும், தென்மேற்கிலும் ஜால் மாக்சி மாவட்டம் எல்லைகளாக உள்ளது.  
## மாவட்ட நிர்வாகம்
உஸ்தா முகமது மாவட்டம் 2 வருவாய் வட்டங்களையும், 20 ஒன்றியக் குழுக்களையும் கொண்டுள்ளது.  

| உஸ்தா முகமது வட்டம் | 399 | 210,870 | 528.50 | 38.17% | 11 | மாநகராட்சி |  |
| --- | --- | --- | --- | --- | --- | --- | --- |
| காந்தாக வட்டம் | 554 | 81,190 | 146.55 | 24.59% | 09 | TC | } |

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி உஸ்தா முகமது மாவட்டத்தின் மக்கள் தொகை 2,92,060 ஆகும்..  

### மொழிகள்
இம்மாவட்டத்தில் பலூச்சி மொழியை 40.18%, சிந்தி மொழியை 24.71%, சராய்கி மொழியை 19.05%,பிராகுயி மொழியை 19.05% பேரும் பேசுகின்றனர்.  
### சமயங்கள்
இம்மாவட்டத்தில் இசுலாம் சமயத்தை 97.30% பேரும், இந்து & கிறித்தவ போன்ற சமயங்களை 2.70% பேரும் பின்பற்றுகின்றனர்.  
## இதனையும் காண்க
- பலூசிஸ்தானின் (பாகிஸ்தான்) மாவட்டங்கள்
# இராச்கிர் சட்டமன்றத் தொகுதி, பீகார்


**இராச்கிர் சட்டமன்றத் தொகுதி** *(Rajgir Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இராச்கிர், நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சந்தர் தேவ் பிரசாத் இமான்சு | இந்தியப் பொதுவுடைமைக் கட்சி</br> |  |
| 1977 | சத்யதேவ் நாராயண் ஆர்யா | ஜனதா கட்சி</br> |  |
| 1980 | rowspan=2 | பாரதிய ஜனதா கட்சி</br> |  |
| 1985 |  |  |  |
| 1990 | சந்தர் தேவ் பிரசாத் இமான்சு | இந்தியப் பொதுவுடைமைக் கட்சி</br> |  |
| 1995 | சத்யதேவ் நாராயண் ஆர்யா | rowspan=5 | பாரதிய ஜனதா கட்சி</br> |
| 2000 |  |  |  |
| 2005 பிப் |  |  |  |
| 2005 அக் |  |  |  |
| 2010 |  |  |  |
| 2015 | ரவி சோதி குமார் | rowspan=3 | ஐக்கிய ஜனதா தளம் |
| 2020 | கௌசல் கிசோர் |  |  |
## தேர்தல் முடிவுகள்
### 2020
# சி. ந. சுவாமி (கலைஞர்)

பத்மசிறீ **சிங்கன்னாச்சார் நரசிம்ம சுவாமி** (*Singannachar Narasimha Swamy*) (1911 - 19 டிசம்பர் 1983) ஓர் இந்தியக் கலைஞர் ஆவார். மைசூரில் உள்ள சாமராஜா தொழில்நுட்ப நிறுவனம் மற்றும் மும்பையிலுள்ள சர் ஜே.ஜே. கலைப் பள்ளியின் முன்னாள் மாணவரும் ஆவார்.சுதந்திர இந்தியாவின் முதல் பிரதமர் ஜவகர்லால் நேரு, காந்தி, மவுண்ட்பேட்டன் பிரபு போன்றவர்களுடன் நட்புடன் இருந்தார். இவரது ஓவியங்கள் மற்றும் பிற கலைப் படைப்புகள் உலகெங்கிலும் உள்ள பல்வேறு அரசு அலுவலகங்கள், அருங்காட்சியகங்கள் மற்றும் தனிப்பட்ட சேகரிப்புகளில் காணப்படுகின்றன.  
## பின்னணி
இந்தியாவின் மைசூரில் ஒரு பாரம்பரியக் கலைஞர்களின் குடும்பத்தில் பிறந்த சுவாமி, மைசூர் அரண்மனையில் பொற்கொல்லராக இருந்த தனது தந்தை சிங்கண்ணாச்சாரியாரால் கலைத்துறைக்கு அறிமுகப்படுத்தப்பட்டார். மைசூர் அரண்மனையின் புகைப்படக் கலைஞராகவும் பின்னர் அரண்மனைக் கலைஞராகவும் தனது வாழ்க்கையைத் தொடங்கிய சுவாமி, புனேவில் உள்ள பிரபாத் படப்பிடிப்பு அரங்கத்தில் தாதாசாகேப் பால்கேவுடன் கலை இயக்குனராகப் பணியாற்றினார். மேலும், கருநாடக மாநில சுற்றுலா மேம்பாட்டுக் கழகத்தின் இயக்குநராகவும், லலித் கலா அகாதமி மற்றும் மத்திய சங்கீத கலா அகாதமியின் உறுப்பினராகவும் இருந்தார். இவரது எண்ணெய் ஓவியங்களில் மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி போன்ற பலரும் இடம் பெற்றுள்ளனர். ஆல்பர்ட் ஐன்ஸ்டைன், வின்ஸ்டன் சர்ச்சில், டேவிட் லோ, இட்லர், [[ஜார்ஜ் பெர்னாட் ஷா], எச். ஜி. வெல்ஸ், பெர்னார்ட் மோண்ட்கோமரி, பிராங்க்ளின் ரூசவெல்ட், போன்ற உலகப் புகழ்பெற்ற ஆளுமைகளின் பென்சில் ஓவியங்களை வரைவதும் அதில் அவர்களை கையெழுத்திட வைப்பதும் சுவாமியின் ஆர்வமாக இருந்தது.  
## அங்கீகாரம்
1966 -இல் லலித் கலா அகாதமி விருது வழங்கப்பட்டது. இதைத்தவிர கலைத் துறையில் இவரது பங்களிப்பை அங்கீகரிக்கும் வகையில் இந்திய அரசு1969 ஆம் ஆண்டில் பத்மசிறீ விருதினை வழங்கி கௌரவித்தது.  

மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி ஆகியோரின் ஓவியங்கள் இவரது ஓவியங்களில் குறிப்பிடத்தக்கது. இவரால் வரையப்பட்ட அமெரிக்காவின் 37ஆம் குடியரசுத் தலைவர் ரிச்சர்ட் நிக்சனின் ஓவியம் ஜனவரி 1969 ஸ்பான் பத்திரிகையின் அட்டைப்படத்திற்கு பயன்படுத்தப்பட்டது. டுவைட் டி. ஐசனாவரின் இவரது ஓவியம் அமெரிக்காவின் சுமித்சோனியன் அருங்காட்சியகத்தில் உள்ளது. சுவாமியால் ஜார்ஜ் பெர்னாட் ஷாவுக்கு வழங்கப்பட்ட இரவீந்திரநாத் தாகூரின் ஓவியம் இன்றும் ஷாவின் இல்லத்தில் தொங்கிக்கொண்டிருக்கிறது.
# இராயபுடி


## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 4817 ஆகும்.2434 எக்டேர் பரப்பளவில் பரவியுள்ள இக்கிராமத்தில் 1268 வீடுகள் இருந்தன. மொத்த மக்கள் தொகையில் ஆண்கள் 2419 பேராகவும், பெண்கள் 2398பேராகவும் இருந்தனர். பட்டியல் சாதியினர் மக்கள் தொகை 1001 பேர் மற்றும் பட்டியல் பழங்குடியினர் மக்கள் தொகை 75 பேர் என்று கணக்கிடப்பட்டிருந்தது. இந்த கிராமத்தில் மக்கள் தொகை கணக்கெடுப்பு இருப்பிட குறியீடு 589964 ஆகும்.  

## போக்குவரத்து
இராயபுடி கிராமம் அமராவதி-விசயவாடா சாலை மூலம் இணைக்கப்பட்டுள்ளது. இந்த சாலையில் மாநில அரசு பேருந்துகள் அடிக்கடி இயக்கப்படுகின்றன.  
விசயவாடாவின் பண்டிட் நேரு பேருந்து நிலையத்திலிருந்து இந்த வழித்தடத்தில் ஆந்திரப் பிரதேச மாநில சாலைப் போக்குவரத்துக் கழகப் பேருந்துகள் இயக்கப்படுகின்றன.
# விக்கிப்பீடியா:முதற்பக்கக் கட்டுரைகள்/சூலை 13, 2025

<div id="mp-tfa-img">  

</div>  
**இந்திய வரலாறு** என்பது நவீன மனிதர்கள் இந்தியத் துணைக் கண்டத்திற்குக் குறைந்தது 55,000 ஆண்டுகளுக்கு முன்னர் முதன் முதலில் வந்ததில் இருந்து தொடங்குகிறது. தெற்காசியாவில் நிலையான வாழ்க்கையை வாழும் முறையானது பொ. ஊ. மு. 7,000-ஆம் ஆண்டு வாக்கில் தொடங்கியது.இது படிப்படியாக சிந்துவெளி நாகரிகமாகப்பரிணாமம் அடைந்தது. அன்றைய மூன்று தொடக்கால நாகரிகத் தொட்டில்களில் இதுவும் ஒன்றாகும். பொ. ஊ. மு. இரண்டாம் ஆயிரமாண்டின் தொடக்கத்தில் தொடர்ச்சியான வறட்சியானது சிந்துவெளி மக்கள் பெரிய நகர மையங்களிலிருந்து சிறிய கிராமங்களாகச் சிதறுவதற்குக் காரணமானது. பொ. ஊ. மு. 600 வாக்கில் ஒரு புதிய, பகுதிகளுக்கு இடையிலான பண்பாடானது உருவானது. பிறகு தலைவர்களால் ஆளப்பட்ட சிறிய அரசுகள் பெரிய அரசுகளாக ஒருங்கிணைக்கப்பட்டன. இரண்டாவது நகரமயமாக்கலானது நடைபெற்றது. புதிய துறவு இயக்கங்கள் மற்றும் சமயக் கருத்துருக்களின் வளர்ச்சியுடன் இது நடைபெற்றது. இதில் சைனம் மற்றும் பௌத்தத்தின் வளர்ச்சியும் அடங்கும். பௌத்தமானது துணைக் கண்டத்தின் ஏற்கெனவே இருந்த சமயப் பண்பாடுகளுடன் கலந்து இந்து சமயத்தின் வளர்ச்சிக்குக் காரணமானது. **மேலும்...**
# துள்ளூர்



**துள்ளூர்** (*Thullur*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமம் ஆகும். கிருட்டிணா நதியிலிருந்து 4 கி.மீ தொலைவில் இக்கிராமம் அமைந்துள்ளது. குண்டூர் மாவட்டத்தில் உள்ள துள்ளூர் மண்டலத்தின் தலைமையகம் துள்ளூர் ஆகும். அருகிலுள்ள நகரமான மங்களகிரியிலிருந்து 21 கி.மீ தொலைவில் இக்கிராமம் அமைந்துள்ளது. ஒரு கிராம பஞ்சாயத்தாக அறிவிக்கப்படுவதற்கு முன்பு குண்டூர் மாவட்டத்தின் துள்ளூர் மண்டலத்தில் ஒரு கிராமமாக இக்கிராமம் இருந்தது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 7,794 ஆகும். இத்தொகையில் ஆண்கள் 3,865 பேராகவும், பெண்கள் 3,929 பேராகவும் இருந்தனர். 6 வயதுக்குட்பட்ட குழந்தைகளின் மக்கள் தொகை 700 ஆகும். சராசரி கல்வியறிவு விகிதம் அப்போது 69.44 சதவீதமாக இருந்தது. 4,925 பேர் கல்வியறிவு பெற்றவர்களாக இருந்தனர். தற்போது தலைமைச் செயலகத்திற்கு சேவை செய்ய துள்ளூர் வழியாக இயக்கப்படும் பேருந்துகளின் எண்ணிக்கை அதிக அளவில் உள்ளன.  

## கல்வி
இங்குள்ள மக்களுக்கு தொடக்க மற்றும் இடைநிலைப் பள்ளிக் கல்வியை, மாநிலப் பள்ளிக் கல்வித் துறையின் கீழ் உள்ள அரசு, உதவி பெறும் தனியார் பள்ளிகள் வழங்குகின்றன. வெவ்வேறு பள்ளிகளால் பின்பற்றப்படும் பயிற்று மொழியாக ஆங்கிலமும், தெலுங்கும் உள்ளன.
# வெங்கடபாலம்


## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 3732 ஆகும்.1110 எக்டேர் பரப்பளவில் பரவியுள்ள இக்கிராமத்தில் 1117 வீடுகள் இருந்தன. இத்தொகையில் ஆண்கள் 1843 பேராகவும், பெண்கள் 1889 பேராகவும் இருந்தனர். பட்டியல் சாதியினர் மக்கள் தொகை 1514 பேர் மற்றும் பட்டியல் பழங்குடியினர் மக்கள் தொகை 244 பேர். இந்த கிராமத்தில் மக்கள் தொகை கணக்கெடுப்பு இருப்பிட குறியீடு 589974 ஆகும்.  

## போக்குவரத்து
வெங்கடபாலம் கிராமம் அமராவதி-விசயவாடா சாலை மூலம் இணைக்கப்பட்டுள்ளது. இந்த சாலையில் மாநில அரசு பேருந்துகள் அடிக்கடி இயக்கப்படுகின்றன.
# நெமோதா



**நெமோதா** (Nemotha) என்பது கைமனோபோடிடே குடும்பத்தைச் சேர்ந்த கும்பிடுபூச்சி பேரினங்களுள் ஒன்றாகும். இது *அனாக்சார்ச்சினி* பழங்குடி பிரிவின் கீழ் வருகிறது. இப்பேரினத்தின் கீழ் ***நெமோதா மெட்டாலிகா*** என்ற ஒற்றை விவரிக்கப்பட்ட சிற்றினம் உள்ளது. இந்தச் சிற்றினம் முன்னர் இரிடோப்டெரிகிடேயில் வைக்கப்பட்டது. இது ஆசியாவில் காணப்படுகிறது.
# குரங்குச் சம்பா


## காலம்
நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 நாட்களாக உள்ளது. முதிர்ந்த நிலையில் சாய்ந்துவிடக்கூடியதாகும்.  

## மகசூல்
சராசரியாக **135.7** சதமமீட்டர் உயரமும், அதிகபட்சமாக **149.6** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **28.0 - 28.9** சதம மீட்டராகவும், நெற்கதிரில் உள்ள நெல்மணிகளின் எண்ணிக்கை **208 - 267** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **19.161** கிராம் உள்ள இந்நெல், நெல்லின் மகசூல் ஒரு எக்டேருக்கு சராசரியாக **1,725** கிலோவாகவும் (23 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.  

### நெல்மணியின் இயல்பு
குரங்குச் சம்பாவின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப் பருவத்தில் வைக்கோல் நிறமாகவும் காணப்படும்.
# ஜால் மாக்சி மாவட்டம்


**ஜால் மாக்சி மாவட்டம்** (*Jhal Magsi District*), பாக்கித்தான் நாட்டில் உள்ள பலூசிஸ்தான் மாகாணத்தின் 37 மாவட்டங்களில் ஒன்றாகும். மத்திய பலூசிஸ்தானில் அமைந்த இம்மாவட்டத்தின் நிர்வாகத் தலைமையிடம் காந்தாவா நகரம் ஆகும். மற்றொரு நகரம் ஜால் மாக்சி ஆகும்.  
காந்தாவா நகரம் மாகாணத் தலைநகரான குவெட்டாவிற்கு தென்கிழக்கில் 343.4 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கில் 1,168. கிலோமீட்டர் தொலைவிலும் உள்ளது.  
## மாவட்ட எல்லைகள்
ஜால் மாக்சி மாவட்டத்தின் வடக்கில் சிபி மாவட்டம், கிழக்கில் உஸ்தா முகமது மாவட்டம் & சிந்து மாகாணம், தெற்கில் குஸ்தர் மாவட்டம் மற்றும் மேற்கில் கச்சி மாவட்டம் எல்லைகளாக உள்ளது.  
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 30,953 குடியிருப்புகள் கொண்ட ஜால் மாக்சி மாவட்ட மக்கள் தொகை 2, 03,368. பாலின விகிதம் 100 பெண்களுக்கு 103.49% ஆண்கள் வீதம் உள்ளனர். சராசரி எழுத்தறிவு 30.14% ஆகும்.  
10 வயதிற்குட்பட்ட குழந்தைகள் 73,676 (36.23%) ஆக உள்ளனர். நகர்புறங்களில் 24,130 (11.87%) மக்கள் வாழ்கின்றனர்.  
## மாவட்ட நிர்வாகம்
மாவட்டங்கள்]]  
ஜால் மாக்சி மாவட்டம் 3 வருவாய் வட்டங்களையும், 15 ஒன்றியக் குழுக்களாகப் பிரிக்கப்பட்டுள்ளது.  
:  
| காந்தவா வட்டம் | 1,344 | 71,230 | 53.00 | 36.35% | * காந்தவா
* காரி
* பத்ரி |  |
| --- | --- | --- | --- | --- | --- | --- |
| ஜால் மாக்சி வட்டம் | 1,679 | 116,528 | 69.40 | 26.82% | *ஜால் மாக்சி
* ஹதித்யாரி
* பஞ்சூக்
* கோட் மாக்சி
* பாரிஜா
* சிந்தூர்
* சஃப்ரானி
* சைபாபாத்
* அக்பரபாத் |  |
| மிர்பூர் வட்டம் | 592 | 15,610 | 26.37 | 24.86% | * மிர்பூர் | } |
# கி. இராமச்சந்திரன்



**கி. இராமச்சந்திரன்** (*K. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மன்னார்குடி நகரைச் சேர்ந்தவர். மன்னார்குடி தேசிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மன்னார்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நாலந்தா சட்டமன்றத் தொகுதி


**நாலந்தா சட்டமன்றத் தொகுதி** *(Nalanda Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நாலந்தா மாவட்டத்தில் அமைந்துள்ளது. இது நாலந்தா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | சியாம் சுந்தர் பிரசாத் | இந்திய தேசிய காங்கிரசு</br> |  |
| 1980 | ராம் நரேசு சிங் | சுயேச்சை |  |
| 1985 | சியாம் சுந்தர் பிரசாத் | இந்திய தேசிய காங்கிரசு</br> |  |
| 1990 | ராம் நரேசு சிங் | சுயேச்சை |  |
| 1995 | சிரவன் குமார் | rowspan=2 | சமதா கட்சி |
| 2000 |  |  |  |
| 2005 பிப் | rowspan=5 | ஐக்கிய ஜனதா தளம் |  |
| 2005 அக் |  |  |  |
| 2010 |  |  |  |
| 2015 |  |  |  |
| 2020 |  |  |  |
## தேர்தல் முடிவுகள்
### 2020
# தருமபுரம் ஆதீனத்தின் 27வது குருமகாசந்நிதானம்


**ஸ்ரீலஸ்ரீ கயிலை மாசிலாமணி தேசிக ஞானசம்பந்த பரமாசாரிய சுவாமிகள்** (பிறப்பு: 17 அக்டோபர் 1965) தருமபுரம் ஆதீனத்தின் 27வது குருமகாசந்நிதானமாக விளங்குகிறார். இவர் ஆன்மீகம், கல்வி, சமுதாய சேவை, சுற்றுச்சூழல் பராமரிப்பு மற்றும் சைவ சித்தாந்த வளர்ச்சியில் பல்வேறு முக்கிய பங்களிப்புகளை செய்து வருகிறார்.  

## வாழ்க்கைச் சுருக்கம்
1965 அக்டோபர் 17 அன்று தமிழ்நாட்டின் திருஎருக்கத்தம்புலியூரில் பிறந்த இவர், வேல்முருகன் எனப் பெயரிடப்பட்டார். சீர்காழியில் கல்வி முடித்த பின் மதுரை ஆதீனத்தில் ஒரு காலம் தங்கி, பின்னர் தருமபுரம் ஆதீனத்தில் சேர்ந்தார். 26வது குருமகாசந்நிதானம் அவரை சீடராக ஏற்று 'ஸ்ரீமத் குமாரசுவாமி தம்பிரான்' எனப் பெயரிட்டார்.  

இவர் முனைவர் பட்டம் பெற்ற முதல் ஆதீனத் தம்பிரானாகவும், உலகின் 50க்கும் மேற்பட்ட நாடுகளுக்கு ஆன்மீகப் பயணம் மேற்கொண்டவராகவும் உள்ளார். பிப்ரவரி 1, 2017 அன்று இளைய சன்னிதானமாக நியமிக்கப்பட்டு, டிசம்பர் 13, 2019 அன்று தருமபுரம் ஆதீனத்தின் 27வது குருமகாசந்நிதானமாக பொறுப்பேற்றார்.
# மன்ஹாட்டன் பாலம்



**மன்ஹாட்டன் பாலம்** நியூயார்க் நகரத்தின் கிழக்கு ஆற்றின் குறுக்கே கட்டப்பட்டுள்ள தொங்கு பாலம் ஆகும். இது மன்ஹாட்டனின் தென் (கீழ்)பகுதியையும் புரூக்ளினின் நகரமையத்தையும் இணைக்கின்றது. லியோன் முவாசெய்ஃப் என்பவரால் வடிவமைக்கப்பட்ட இந்தப் பாலம் நீளமானது. இது மன்ஹாட்டன் தீவையும் நீள் தீவையும்இணைக்கும் நான்கு வாகனப் போக்குவரத்து பாலங்களில் ஒன்றாகும்; அண்மித்த புரூக்ளின் பாலம் இதற்கு மேற்கே உள்ளது, மற்ற இரு பாலங்கள் (குயின்சுபரோ பாலம், வில்லலியம்சு பாலம்) வடக்கே உள்ளன.  

1898 இல் இந்தப் பாலத்தைக் கட்ட முன்மொழியப்பட்டது; அப்போது இது "பாலம் எண். 3" என குறிப்பிடப்பட்டிருந்தது. 1902-இல் இதற்கு மன்ஹாட்டன் பாலம் என பெயரிடப்பட்டது. பாலத்தின் தொங்கு கோபுரங்களுக்கான அடித்தளங்கள் 1904இல் முடிவுற்றன. திசம்பர் 31, 1909இல் மன்ஹாட்டன் பாலம் போக்குவரத்திற்கு திறக்கப்பட்டது. 1912-ஆம் ஆண்டு முதல் அமிழ் தண்டூர்தி போக்குவரத்து துவங்கியது; 1915-ஆம் ஆண்டிலிருந்து நியூயார்க் நகர சப்வே தொடரிகள் பாலத்தின் மீது இயக்கப்பட்டன. 1929-இல் அமிழ் தண்டீர்தி சேவைகள் நிறுத்தப்பட்டன. தவிரவும் சப்வே போக்குவரத்தினால் ஒரு பக்கமாக ஏற்பட்ட சாய்வை சரிசெய்ய 1982 - 2004 காலகட்டத்தில் விரிவான சீரமைப்புப் பணிகள் மேற்கொள்ளப்பட்டன.
# யசோதா செல்லப்பா


**யசோதா செல்லப்பா** (*Yasodha Chellappa*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் திருவையாறு வட்டம் அன்னப்பன்பேட்டை கிராமத்தினைச் சேர்ந்தவர். அம்மாப்பேட்டை அருள்நெறி உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வலங்கைமான் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.